**Predstavenstvo spoločnosti OSIVO a.s. so sídlom Kalinčiakova 2391, 960 03 Zvolen, IČO 31 562 965**, zapísanej v Obchodnom registri Okresného súdu Banská Bystrica, Odd: Sa, vložka č.104/S, oznamuje svojim akcionárom, že v súlade s ust. Obchodného zákonníka č.513/1991 Zb., §181 v znení neskorších predpisov a Stanov spoločnosti zvoláva na základe žiadosti akcionára, ktorý má akcie, ktorých menovitá hodnota presahuje 5% základného imania:

**MIMORIADNE VALNÉ ZHROMAŽDENIE**

spoločnosti, ktoré sa uskutoční dňa **10. júla 2015** **o 10.00 hod.** v sídle spoločnosti, ktoré sa bude konať s nasledovným programom:

1. Otvorenie a voľba orgánov mimoriadneho valného zhromaždenia
2. Správa predstavenstva o nakladaní s majetkom spoločnosti – prevode cenných papierov – akcií emitenta POĽNONÁKUP HONT a.s. z majetku spoločnosti na nadobúdateľa PALMA Group a.s. Bratislava a o uplatnení zodpovednosti za bezdôvodné obohatenie nadobúdateľa
3. Stanovisko dozornej rady k správe predstavenstva o nakladaní s majetkom spoločnosti – prevode cenných papierov – akcií emitenta POĽNONÁKUP HONT a.s. z majetku spoločnosti na nadobúdateľa PALMA Group a.s. Bratislava a o uplatnení zodpovednosti za bezdôvodné obohatenie nadobúdateľa
4. Schválenie podmienok postúpenia pohľadávok spoločnosti voči spoločnosti PALMA Group a.s. Bratislava, resp. voči právnym nástupcom PALMA Bratislava a .s. a PALMA Group Bratislava a.s. z titulu vydania bezdôvodného obohatenia.

Prezentácia akcionárov sa uskutoční v čase od 9.30 do 10.00 hod.

Rozhodujúci deň na uplatnenie práva účasti na Mimoriadnom valnom zhromaždení (ďalej len MRVZ) je 7.07.2015.

Akcionár je oprávnený zúčastniť sa na MRVZ osobne alebo v zastúpení na základe písomného splnomocnenia. (vzor na [www.osivo.sk](http://www.osivo.sk).)

Pri prezentácii sa treba preukázať:

- právnické osoby originálom, alebo overeným výpisom z Obchodného registra nie starším ako 3 mesiace

- fyzické osoby preukazom totožnosti

Splnomocnený zástupca sa preukáže písomnou plnou mocou s úradne overeným podpisom akcionára v zmysle stanov a.s., ktorú odovzdá pri prezentácii MRVZ.

Spoločnosť prijíma oznámenie o vymenovaní, zmene a o odvolaní udeleného splnomocnenia aj prostredníctvom e-mailu podpísaného zaručeným elektronickým podpisom, ktorého kvalifikovaný certifikát musí spĺňať podmienky, ktoré sa vyžadujú v styku s orgánmi verejnej moci a ktorý je opatrený časovou pečiatkou na elektronickú adresu osivogr@osivo.sk.

Akcionár má právo účasti na MRVZ a právo hlasovať na ňom.

Akcionár má právo na MRVZ podľa § 180 ods.1.) Obchodného zákonníka (ObZ) požadovať informácie a vysvetlenia, v lehote na MRVZ, týkajúce sa záležitosti spoločnosti alebo záležitostí osôb ovládaných spoločnosťou, ktoré súvisia s predmetom rokovania MRVZ, a uplatňovať na ňom návrhy. Ak predstavenstvo nie je schopné poskytnúť akcionárovi na MRVZ úplnú informáciu, alebo ak o to akcionár na MRVZ požiada, je predstavenstvo povinné poskytnúť ich akcionárovi písomne najneskôr do 15 dní od konania MRVZ. Akcionár alebo akcionári, ktorých akcie majú menovitú hodnotu najmenej 5% základného imania majú právo požadovať zaradiť nimi určenú záležitosť na program rokovania MRVZ, a to v lehote 20 dní pred konaním MRVZ. Akcionár sa zúčastňuje MRVZ na vlastné náklady.

Úplné znenie Žiadosti o zvolanie MRVZ, a dokumentov, ktoré sa budú prerokovávať, sú k nahliadnutiu min. od 30 dní pred konaním MRVZ v pracovných dňoch v čase od 10.00 do 14.00 hod. a to v mieste sídla spoločnosti.

Akcionár , ktorý zriadil záložné právo v prospech spoločnosti podľa §184 ods.3 má právo vyžiadať si zaslanie kópie účtovnej závierky na svoj náklad a nebezpečenstvo na ním uvedenú adresu.

Úplné znenia všetkých prerokovaných dokumentov, poučenie o právach akcionára na MRVZ, vzory tlačív plnomocenstiev v zmysle § 184a ods.1 písm. c) ObZ v súlade s §184a ods.2 písm. c),d),e) ObZ sú zverejnené na internetovej stránke [www.osivo.sk](http://www.osivo.sk) min. od 30 dní pred konaním MRVZ.

Elektronický prostriedok, prostredníctvom ktorého OSIVO a.s. uverejňuje informácie podľa osobitného predpisu je internet.

Ing. Rudolf Zajac Ing. Ján Slančík JUDr. Dušan Kracina

predseda predstavenstva člen predstavenstva člen predstavenstva

**Poučenie o právach akcionára na valnom zhromaždení**

1.)Akcionár má právo zúčastniť sa na Mimoriadnom valnom zhromaždení (ďalej len MRVZ) a hlasovať na ňom. Účasť na MRVZ nie je povinnosťou akcionára, ale v zmysle § 180 Obchodného zákonníka je jeho právom. V prípade, ak si akcionár uplatní právo zúčastniť sa na MRVZ, znáša všetky náklady spojené so svojou účasťou. Rozhodujúcim dňom na uplatnenie práv je tretí deň predchádzajúci dňu konania MRVZ.

2.)Každý akcionár, ktorý v uvedený deň bude majiteľom akcie OSIVO a.s., je oprávnený zúčastniť sa na MRVZ, hlasovať na ňom, požadovať na ňom informácie a vysvetlenia týkajúce sa záležitostí tejto spoločnosti alebo záležitostí osôb ovládaných spoločnosťou, ktoré súvisia s predmetom rokovania MRVZ, a uplatňovať na ňom návrhy. Počet hlasov akcionára sa určuje pomerom menovitej hodnoty jeho akcií k výške základného imania. Spôsob hlasovania určujú stanovy a to odovzdaním hlasovacích lístkov.

Predstavenstvo spoločnosti OSIVO a.s. je povinné každému akcionárovi poskytnúť na požiadanie na mimoriadnom valnom zhromaždení úplné a pravdivé informácie a vysvetlenia, ktoré súvisia s predmetom rokovania MRVZ. Ak predstavenstvo nie je schopné poskytnúť akcionárovi na MRVZ úplnú informáciu, alebo, ak o to akcionár na MRVZ požiada, je predstavenstvo povinné poskytnúť ju akcionárovi písomne najneskôr do 15 dní od konania MRVZ. Písomnú informáciu zasiela predstavenstvo akcionárovi na adresu ním uvedenú, inak ju poskytne v mieste sídla spoločnosti OSIVO a.s.. Predstavenstvo môže akcionára vo svojej písomnej informácii, alebo v odpovedi priamo na rokovaní mimoriadneho valného zhromaždenia odkázať na internetovú stránku spoločnosti, a to za podmienky, že táto obsahuje odpoveď na jeho žiadosť. Ak webové sídlo spoločnosti neobsahuje požadovanú informáciu, alebo obsahuje neúplnú informáciu rozhodne súd na základe návrhu akcionára o povinnosti spoločnosti požadovanú informáciu poskytnúť.

Poskytnutie informácie sa môže odmietnuť, iba ak by sa jej poskytnutím porušil zákon, alebo ak so starostlivého posúdenia obsahu informácie vyplýva, že jej poskytnutie by mohlo spôsobiť spoločnosti, alebo ňou ovládanej spoločnosti ujmu. Nemožno odmietnuť poskytnúť informácie týkajúce sa hospodárenia a majetkových pomerov spoločnosti. Ak predstavenstvo odmietne poskytnúť informáciu rozhodne na žiadosť akcionára o povinnosti predstavenstva poskytnúť požadovanú informáciu počas rokovania MRVZ dozorná rada.

Právo akcionára podľa ods. 3 poslednej vety a podľa ods. 4 poslednej vety ustanovenia § 180 Obchodného zákonníka zanikne ak ho akcionár neuplatní do jedného mesiaca od konania mimoriadneho valného zhromaždenia, na ktorom požiadal predstavenstvo spoločnosti, alebo dozornú radu spoločnosti o poskytnutie informácie.

3.) Akcionár má právo zúčastniť sa MRVZ osobne alebo v zastúpení na základe písomného splnomocnenia. Akcionár môže byť na mimoriadnom valnom zhromaždení spoločnosti zastúpený splnomocnencom v súlade s ustanovením § 184 ods. 1 Obchodného zákonníka. Z plnej moci musí vyplývať oprávnenie splnomocnenca zastupovať splnomocniteľa na MRVZ spoločnosti. Splnomocnenec – fyzická osoba predloží pri prezentácii navyše plnú moc s úradne overeným podpisom akcionára a predloží svoj preukaz totožnosti. Splnomocnenec – právnická osoba predloží navyše plnú moc s úradne overeným podpisom akcionára a originál alebo úradne overenú kópiu svojho výpisu z obchodného registra alebo obdobného registra; ak splnomocnenec - právnická osoba nie je zapísaná v takomto registri, splnomocnenec odovzdá originál alebo overenú kópiu aktuálneho dokladu o svojej právnej subjektivite vrátane dokladu osvedčujúceho, kto je oprávnený za splnomocnenca - právnickú osobu konať a fyzická osoba konajúca v mene splnomocnenca predloží aj svoj preukaz totožnosti. Spoločnosť prijíma oznámenie o vymenovaní, zmene a o odvolaní udeleného splnomocnenia aj prostredníctvom e-mailu podpísaného zaručeným elektronickým podpisom, ktorého kvalifikovaný certifikát musí spĺňať podmienky, ktoré sa vyžadujú v styku s orgánmi verejnej moci a ktorý je opatrený časovou pečiatkou na elektronickú adresu osivogr@osivo.sk.V prípade, ak akcionár udelí splnomocnenie na výkon hlasovacích práv spojených s tými istými akciami na tomto MRVZ viacerým splnomocnencom, spoločnosť umožní hlasovanie tomu zástupcovi, ktorý sa na MRVZ zapísal do listiny prítomných akcionárov skôr. Správnosť listiny prítomných potvrdzujú svojimi podpismi predseda mimoriadneho valného zhromaždenia a zapisovateľ zvolení podľa stanov spoločnosti. Ak spoločnosť odmietne vykonať zápis určitej osoby do listiny prítomných, uvedie túto skutočnosť do listiny prítomných spolu s dôvodmi odmietnutia. Listina prítomných je prílohou zápisnice z konania mimoriadneho valného zhromaždenia spoločnosti. Ak má akcionár akcie na viac ako jednom účte cenných papierov podľa osobitného predpisu, spoločnosť umožní takémuto akcionárovi jeho zastúpenie jedným splnomocnencom za každý takýto účet cenných papierov podľa osobitného predpisu. Vzor písomného splnomocnenia podľa § 184 ods. 1 a § 190 e Obchodného zákonníka je zverejnený na oficiálnej stránke spoločnosti www.osivo.sk, ako súčasť „ Poučenia o právach akcionára na MRVZ“kde si ich môže akcionár stiahnuť.

4.) Na žiadosť akcionára alebo akcionárov, ktorí majú akcie, ktorých menovitá hodnota dosahuje najmenej 5% základného imania, predstavenstvo spoločnosti OSIVO a.s. zaradí nimi určenú záležitosť na program rokovania mimoriadneho valného zhromaždenia. Mimoriadne valné zhromaždenie je povinné túto záležitosť prerokovať. Žiadosť o doplnenie programu musí byť odôvodnená, alebo k nej musí byť pripojený návrh uznesenia mimoriadneho valného zhromaždenia, inak sa mimoriadne valné zhromaždenie nemusí takouto žiadosťou zaoberať. Ak žiadosť o nimi zaradenie určenej záležitosti bola doručená po uverejnení oznámenia o konaní MRVZ, zašle alebo uverejní predstavenstvo spoločnosti OSIVO a.s. doplnenie programu mimoriadneho valného zhromaždenia spôsobom ustanoveným zákonom a určeným stanovami na zvolávanie MRVZ najmenej desať dní pred konaním MRVZ. Ak takéto oznámenie doplnenia programu MRVZ nie je možné, možno zaradiť určenú záležitosť na program rokovania MRVZ len podľa § 185 ods. 2 Obchodného zákonníka. Predstavenstvo je povinné oznámenie doplnenia programu zaslať, alebo uverejniť do 10 dní pred konaním MRVZ vždy, ak ho akcionári podľa § 181 ods. 1 Obchodného zákonníka doručia najneskôr 20 dní pred konaním mimoriadneho valného zhromaždenia OSIVO a.s. Akcionár alebo akcionári, ktorí majú akcie, ktorých menovitá hodnota obsahuje najmenej 5% základného imania, môžu s uvedením dôvodov písomne požadovať zvolanie mimoriadneho valného zhromaždenia na prerokovanie navrhovaných záležitostí. Predstavenstvo zvolá mimoriadne valné zhromaždenie tak, aby sa konalo najneskôr do 40 dní odo dňa, keď mu bola doručená žiadosť o jeho zvolanie. Predstavenstvo nie je oprávnené meniť navrhovaný program mimoriadneho valného zhromaždenia. Predstavenstvo je oprávnené navrhovaný program mimoriadneho valného zhromaždenia doplniť iba so súhlasom osôb, ktoré požiadali o zvolanie mimoriadneho valného zhromaždenia v súlade s príslušným ustanovením ObZ. Ak predstavenstvo túto povinnosť nesplní, rozhodne súd na návrh akcionára alebo akcionárov, ktorí majú akcie, ktorých menovitá hodnota obsahuje najmenej 5% základného imania, o tom, že ich poveruje zvolať v lehote podľa § 181 ods. 2 ObZ. mimoriadne valné zhromaždenie a poveruje ich na všetky s tým súvisiace úkony. Súčasne súd na návrh akcionárov určí predsedu mimoriadneho valného zhromaždenia, ktorý bude viesť MRVZ do zvolenia jej predsedu. Oznámenie o konaní takéhoto MRVZ musí obsahovať výrok rozhodnutia s uvedením súdu, ktorý rozhodnutie vydal, a dňa, keď sa rozhodnutie stalo vykonateľným. Ak súd splnomocní akcionárov na zvolanie mimoriadneho valného zhromaždenia, uhrádza trovy súdneho konania a náklady konania mimoriadneho valného zhromaždenia spoločnosť. Záväzok uhradiť trovy súdneho konania a konania mimoriadneho valného zhromaždenia ručia členovia predstavenstva spoločne a nerozdielne. Spoločnosť má právo na náhradu škody, ktorá jej vznikla úhradou trov súdneho konania voči členom predstavenstva. Žiadosti akcionárov možno vyhovieť len vtedy, ak títo akcionári preukážu, že sú majiteľmi akcií najmenej 3 mesiace pred uplynutím lehoty na zvolanie mimoriadneho valného zhromaždenia predstavenstvom podľa § 181 ods. 2 ObZ.

5) Vzhľadom na skutočnosť, že stanovy spoločnosti neupravujú možnosť hlasovať na MRVZ s využitím poštových služieb pred konaním MRVZ (ďalej len "korešpondenčné hlasovanie") podľa § 190a Obchodného zákonníka, ani hlasovať na MRVZ prostredníctvom elektronických prostriedkov podľa § 190d Obchodného zákonníka, akcionár nemá právo využiť pri hlasovaní na mimoriadnom valnom zhromaždení korešpondenčné hlasovanie, ani hlasovanie prostredníctvom elektronických prostriedkov.

6) Úplné znenie všetkých dokumentov, ktoré sa budú prerokúvať v rámci určeného programu

rokovania MRVZ, návrhy uznesení MRVZ podľa jednotlivých bodov programu rokovania MRVZ, stanovisko predstavenstva spoločnosti ku každému bodu programu rokovania MRVZ, ku ktorému sa nepredkladá návrh uznesenia a vzor tlačiva písomného splnomocnenia, ktoré sa môže použiť pri hlasovaní na MRVZ v zastúpení na základe splnomocnenia sú uverejnené na internetovej adrese spoločnosti www.osivo.sk v súlade s § 184a ods. 2 písm. c), d) a e) Obchodného zákonníka min. od 30 dní pred konaním MRVZ. Úplné znenie dokumentov, ktoré sa budú prerokovávať v rámci určeného programu rokovania mimoriadneho valného zhromaždenia, sú k nahliadnutiu min. od 30 dní pred konaním mimoriadneho valného zhromaždenia v pracovných dňoch v čase od 10.00 do 14.00 hod. a to v mieste sídla spoločnosti.

7) Elektronický prostriedok, prostredníctvom ktorého Spoločnosť uverejňuje informácie podľa osobitného predpisu je internetová stránka [www.osivo.sk](http://www.osivo.sk)

 Predstavenstvo OSIVO a.s.

Vo Zvolene, dňa 4.6.2015

**Plnomocenstvo**

**Splnomocniteľ:**

Meno, priezvisko/Obchodné meno/Názov: ...................................................................................

Dátum narodenia: ...................................................................................

Rodné číslo/IČO: ...................................................................................

Trvale bytom/Sídlo/Miesto podnikania ...................................................................................

Zapísaný v ...................................................................................

.............................................................................................................................................................................

(zápis v príslušnej evidencii podnikateľov - uvádzať len pri podnikateľoch)

(ďalej len „Splnomocniteľ“)

**Splnomocnenec:**

Meno, priezvisko/Obchodné meno/Názov: ...................................................................................

Dátum narodenia: ...................................................................................

Rodné číslo/IČO: ...................................................................................

Trvale bytom/Sídlo/ Miesto podnikania ...................................................................................

Zapísaný v ...................................................................................

.............................................................................................................................................................................

(zápis v príslušnej evidencii podnikateľov - uvádzať len pri podnikateľoch)

(ďalej len „Splnomocnenec“)

Splnomocniteľ ako akcionár OSIVO a.s. so sídlom Kalinčiakova 2391 , 960 03 Zvolen, IČO: 31 562 965, , zapísanej v obchodnom registri vedenom Okresným súdom Banská Bystrica, oddiel Sa, vložka č. 104/S (ďalej len „OSIVO a.s.“) týmto udeľuje Splnomocnencovi plnomocenstvo na vykonávanie práv Splnomocniteľa ako akcionára OSIVO a.s. v plnom rozsahu na mimoriadnom valnom zhromaždení OSIVO a.s., ktoré sa bude konať v sídle spoločnosti na prízemí budovy dňa 10. júla 2015 o 10.00 hod . (ďalej len „ valné zhromaždenie“) podľa Stanov OSIVO a.s. a zákona č. 513/1991 Zb. Obchodný zákonník v platnom znení a to, aby hlasoval na valnom zhromaždení OSIVO a.s., požadoval na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia a uplatňoval na ňom návrhy v zastúpení Splnomocniteľa.

Toto plnomocenstvo sa riadi právnym poriadkom Slovenskej republiky. Plnomocenstvo zanikne, ak sa

Splnomocniteľ zúčastní na valnom zhromaždení. Ak Splnomocniteľ udelí splnomocnenie na

výkon hlasovacích práv spojených s tými istými akciami na valnom zhromaždení viacerým

splnomocnencom, OSIVO a.s. umožní hlasovanie tomu splnomocnencovi, ktorý sa na valnom zhromaždení zapísal do listiny prítomných skôr.

V ................................. dňa .................... V .................................... dňa ...................

 Splnomocnenie prijímam v plnom rozsahu:

**Splnomocniteľ: Splnomocnenec:**

....................................................................... ............................................................................

meno, priezvisko a podpis /úradne overený/ meno, priezvisko a podpis

alebo pri právnickej osobe obchodné meno, alebo pri právnickej osobe obchodné meno,

meno, priezvisko, funkcia a podpis /úradne overený/ meno, priezvisko, funkcia a podpis